HR Službeni list Europske unije 24

31998D0543



SLUŽBENI LIST EUROPSKE UNIJE 04.09.1998.

ODLUKA KOMISIJE

od 4. rujna 1998.

o zajedničkom tehničkom propisu za zahtjeve u primjeni telefonije za pokretne postaje namijenjene uporabi za fazu II. javnih digitalnih celularnih telekomunikacijskih mreža koje rade u pojasu DCS 1 800 (2. izdanje)

(priopćena pod brojem dokumenta C(1998) 2562)

(Tekst značajan za EGP)

(98/543/EZ)

KOMISIJA EUROPSKIH ZAJEDNICA,

uzimajući u obzir Ugovor o osnivanju Europske zajednice,

uzimajući u obzir Direktivu 98/13/EZ Europskog parlamenta i Vijeća od 12. veljače 1998. o telekomunikacijskoj terminalnoj opremi i opremi za satelitske zemaljske postaje, uključujući uzajamno priznavanje njihove sukladnosti (1), a posebno njezin članak 7. stavak 2. drugu alineju,

budući da je Komisija donijela mjeru za određivanje vrste terminalne opreme za koju je potreban zajednički tehnički propis, kao i povezanu izjavu o području primjene u skladu s člankom 7. stavkom 2. prvom alinejom;

budući da bi trebalo donijeti odgovarajuće usklađene norme ili njihove dijelove za provedbu bitnih zahtjeva koji se trebaju pretvoriti u zajedničke tehničke propise;

budući da je neophodno utvrditi prijelazne odredbe za opremu odobrenu prema Odluci Komisije 97/529/EZ (2) kako bi se proizvođačima osigurao daljnji pristup tržištima;

budući da bi Odluku 97/529/EZ trebalo staviti izvan snage s učinkom od završetka prijelaznog razdoblja;

budući da je podnesen prijedlog Odboru za odobravanje telekomunikacijske opreme (ACTE) u skladu s člankom 29. stavkom 2.;

budući da je zajednički tehnički propis koji treba donijeti ovom Odlukom u skladu s mišljenjem ACTE-a,

DONIJELA JE OVU ODLUKU:

Članak 1.

1. Ova se Odluka primjenjuje na terminalnu opremu koja je namijenjena priključivanju na javnu telekomunikacijsku mrežu i obuhvaćena usklađenom normom navedenom u članku 2. stavku 1.

2. Ovom se Odlukom utvrđuje zajednički tehnički propis za zahtjeve u primjeni telefonije za terminalnu opremu za paneuropsku celularnu digitalnu kopnenu pokretnu telekomunikacijsku mrežu koja uključuje modulaciju sa stalnom ovojnicom i radi u pojasu 1 800 MHz s međukanalnim razmakom od 200 kHz te podržava prometne kanale u skladu s načelom TDMA (višestruki pristup s vremenskom raspodjelom). Ova se Odluka također primjenjuje na terminalnu opremu koja može raditi u pojasevima 900 MHz i 1 800 MHz.

Članak 2.

1. Zajednički tehnički propis uključuje usklađenu normu koju je pripremilo odgovarajuće normizacijsko tijelo i pritom, u mjeri u kojoj je to moguće, primijenilo bitne zahtjeve navedene u članku 5. točki (g) Direktive 98/13/EZ. Upućivanje na normu navedeno je u Prilogu I. Primjenljivi dijelovi sadržani su u Prilogu II.

2. Terminalna oprema obuhvaćena ovom Odlukom u skladu je sa zajedničkim tehničkim propisom navedenim u stavku 1., ispunjava bitne zahtjeve navedene u članku 5. točkama (a) i (b) Direktive 98/13/EZ i ispunjava zahtjeve svih drugih primjenljivih direktiva, a posebno direktiva Vijeća 73/23/EEZ (3) i 89/336/EEZ (4).

Članak 3.

Za terminalnu opremu obuhvaćenu člankom 1. stavkom 1. ove Odluke prijavljena tijela određena za provedbu postupaka navedenih u članku 10. Direktive 98/13/EZ upotrebljavaju ili osiguravaju uporabu primjenljivih dijelova usklađene norme navedene u članku 2. stavku 1. nakon stupanja na snagu ove Odluke.

Članak 4.

1. Odluka 97/529/EZ stavlja se izvan snage s učinkom od 4. prosinca 1998.

2. Terminalna oprema već odobrena prema Odluci 97/529/EZ može se nastaviti stavljati na tržište i u uporabu.

Članak 5.

Ova je Odluka upućena državama članicama.

Sastavljeno u Bruxellesu 4. rujna 1998. Za Komisiju Martin BANGEMANN Član Komisije

(1) SL L 74, 12.3.1998., str. 1.

(2) SL L 215, 7.8.1997., str. 65.

(3) SL L 77, 26.3.1973., str. 29.

(4) SL L 139, 23.5.1989., str. 19.

PRILOG I.

Upućivanje na primjenljivu usklađenu normu

Usklađena norma navedena u članku 2. ove Odluke je:

Digital cellular telecommunications system (phase 2); Telephony applications; attachment requirements for mobile stations in the DCS 1 800 band and additional GSM 900 band

[Digitalni celularni telekomunikacijski sustav (faza 2.); Telefonske aplikacije; Priključni zahtjevi za pokretne postaje u pojasu DCS 1 800 i dodatnom pojasu GSM 900]

ETSI

Europski institut za telekomunikacijske norme

Tajništvo ETSI-ja

TBR 32, 2. izdanje: ožujak 1998.

(bez predgovora)

Dodatne informacije

Europski institut za telekomunikacijske norme priznat je u skladu s Direktivom Vijeća 83/189/EEZ (1).

Gore navedena usklađena norma izrađena je prema mandatu izdanom u skladu s odgovarajućim postupcima iz Direktive 83/189/EEZ.

Puni tekst gore navedene usklađene norme može se dobiti na adresama:

Europski institut za telekomunikacijske norme 650, route des Lucioles F-06921 Sophia Antipolis Cedex Europska komisija DG XIII/A/2 — (BU 31, 1/7) Rue de la Loi/Wetstraat 200 B-1049 Bruxelles

ili od bilo koje druge organizacije odgovorne za stavljanje na raspolaganje normi ETSI-ja, čiji se popis može naći na internetskoj adresi www.ispo.cec.be.

(1) SL L 109, 26.4.1983., str. 8.

PRILOG II.

Primjenljivi dijelovi norme TBR 32